Come, let's do something for Bhojpuri...
प्रणाम आ जय भोजपुरी
आजु www.jaibhojpuri.com के पुरा पुरी तीन साल बनला हो गईल , एह साईट के बनला के डेढ महिना बाद हम एह साईट से जुडल रहनी , आ एह साईट मे भोजपुरिया लोगन के जुडत देखनी 3 हजार से 10 हजार लोगन के जुडत देखनी , एक से एक बहस आ ब्लाग मे एक से एक कविता कहानी बतकही देखनी , एह साईट प एक से बढि के एक रिश्ता नाता बनल , एह साईट से ही हमरा लेखा अबर दुबर पातर भोजपुरिया के टांठ रहे के टांठ बोले आ टांठ लिखे के सबल मिलल , भोजपुरी के साहित्य , भोजपुरिया क्षेत्र के राजनीति , भोजपुरिया संस्कार अउरी संस्कृति के दर्शन एह साईट प भईल । आ कुल्हि मय अबहियो चल रहल बा एकरा खाति हम एह साईट के करता धरता सुधीर जी आ संगे संगे जेतना सद्स्य एह साईट के सजावे संवारे मे लागल बाडे ओह लोगन के कोटि कोटि बधाई देत बानी ।
चुकि 10 हजार सद्स्य लोगन मे से एगो हमहु हई एह से जतना आस एह साईट से बा ओह मे से कुछ भईल बा आ कुछ बाकी बा , जवना राही प ई साईट चलल बिआ ओह राहि मे भोजपुरिया लोग जुटत गईल संग साथ बनत गईल आ सब केहु एक संगे आगे बढत गईल ।
आन्ही पानी नीमन बाउर झर झटास के सहत डेगे डेगे आगे बढत बरिआर होत , बरिआर जबाब देत ई साईट अंगद लेखा जमीन प आपन गोड मजबुती दबा के रखलस आ संगे संगे बरिआर डेगो डालत गईल ।
आ आगहु उमेद बा की ई साईट अईसही आगे बढत रही , भोजपुरिया पताका भोजपुरिया क्षेत्र आ भोजपुरिया लोगन के नाव संवसे बिश्व मे बढावत रही बस उपर वाला से इहे प्रार्थना बा की एह साईट के जवन उद्देश्य बा ओह के पुरा होखे मे उपर वाला आपन पुरा आसिरबाद झोंकि देसु ।
जय भोजपुरी
Views: 177
प्रणाम,
नवीन भाई प्रणाम ,
अभिव्यक्ति के स्वाभाविक माध्यम के एगो सर्वमान्य आकार दिहल बहुत जरुरी होला । ई साइट कुम्हार बन के लगातार भोजपुरी के गढ रहल बिया । भोजपुरी के एगो स्वरूप दिखे लागल बा । अकादमिक स्तर पर एकर हनक दिखे लागल बा । राजनीतिक हलकन में एकरा के संवैधानिक मान्यता देबे खातिर कानाफुसी होखे लागल बा । निश्चित रूप से एह परिवर्तन के पीछे कही ना कही हमनी के साइट के मुख्य भूमिका बा । भगवान से इहे प्रार्थना बा कि इ साइट लगातार अपना लक्ष्य के ओर आगे बढ्त रहो ।
एह अवसर पर सभका के बधाई आ शुभकामना ।
जय भोजपुरी
जय भोजपुरी के ३ साल आ सदस्य संख्या १० हजार से फाजिल.वैसे त हमरा एह साईट से जुडला सालो भर नइखे भइल बाकिर अइसन बुझाला की केतना दिन से हम जुडल बानी. आ आज हमरा गर्व बा की हम एह परिवार के सदस्य बानी.
एह अवसर पर सभका के बधाई आ शुभकामना बा।
जय भोजपुरी!
प्रणाम,जय भोजपुरी
जय भोजपुरी परिवार के तिसरा सालगिरह पे जय भोजपुरी परिवार के सदस्य लोगन के शुभकामना ..
जय भोजपुरी
parnam aur jai bhojpuri |
sab sathi log ke badha 3 saal pura bhaila par |
eh pariwar se jud ke hamahu badbhagi ban gaini |
kahe se ki etana niman bhojpuri sikhani ki mat pucha
hardam bhojpuri hi bole ke man karela,jabaki hamara ghare
kehu barabar na samajh pawat |bakir bhojpuri ke samman sab karela |
sab log ke khachola bhar ke badhai ba hamara bhojpuri sikhawe khatir
khash karke sudhir ji ke kahe se agar u shuru na karate ta hamara bhojpuri sikhe
ke na milat aur ham etana meeth bhasha se banchite rah jait |
jai bhojpuri .jiya bhojpuri |
parnam |
तीन साल के लाल खातिर तीन कुंडलियाँ-
(1) भोजपुरी परिवार के, तीन साल के नेह
कहे मान के ना लगे, धइले कवनों देंह
धइले कवनो देंह, बखान न होखे पाई
सबद परेला छोट, करीं मुँह कवन बड़ाई
कहे विकल ब्रतराज, मिले नित नया सफलता।
हिया बा लहले जीत, सदस्यन के सज्जनता।।
(2) तीन साल के लाल के, कथी सुनाईं हाल
चरचा देस विदेस में, जिनकर करे कमाल
जिनकर करे कमाल, अपन माई के भासा
हिम्मत दे भरपूर, बढ़ा के मन में आसा
कहें विकल व्रतराज, न तनको बाटे देरी।
बन जाई सिरताज, अपन भासा भोजपुरी।।
(3) बबुआ वीर सुधीर के, धइल जवन बा नाव
जय भोजपुरी डाट काम, हियरा में बा ठाँव
हियरा में बा ठाँव, भाव के रसगर बानी
भोजपुरी के धाक, सभे अब मन से मानी
बरतराज के नाज, हवे भासा भोजपुरी।
हर दिल के आवाज, देवता के देवकुरी।।
जय भोजपुरी
जय भोजपुरिया
जय भोजपुरी आ प्रणाम ..........
www.jaibhojpuri.com के तीन बरिस पूरा करे पर बहुत प्रफुल्लित बानी हम Iकौनो चिझु के सफलता, ओह बात निर्भर करेले कि उ केतना बरियारी से केतना दूर ले गईल Iएह में त कौनो शुबहा नईखे जय भोजपुरी परिवार आपन पूरा दमदारी से,निकहा चिझु के समेटत आ बाउर चिझु के छिनगावत अपना राही पर ,लगतार चलत जात बिया I साल के पयमाना पर, तीसरका पडाव पूरा कई लिहल गईल, इ एह बाती के प्रमाण बा I आ हमरा उम्मीद ही ना बलुक पूरा विश्वाश बा कि एह तरह के पडाव के पडाव पूरा करत रहल जाई I इ १० हजारी परिवार, जवन आरी-कियारी डाकत, आजू जवना हाईवे पर विचरsतिया ,एही तरे दिन दूना, रात चौगुना तरक्की के राह पर बढ़त रहो ...........इ हमार कामना बा I
एह ख़ुशी के बेरा में ,हमार ओरी ले जय भोजपुरी परिवार के सब सदस्य लो के बहुत बहुत बधाई आ शुभकामना .............
.
.
जय भोजपुरी .........
जिया भोजपुरी ........
जय भोजपुरी के सब सदस्य लोग के तीन साल पूरा भइला प हार्दिक बधाई। आईं सभे एह अवसर प अपना आप से ई वादा कइल जाव कि हमनी के भोजपुरी के जादा तार्किक, जादे संवेदनशील आ जादा जनतांत्रिक बनाइब जा। स्त्री आ उपेक्षित समूह के पक्ष में खड़ा होखब जा अउर आपन पारंपरिक संस्कृति के बचावे के हर संभव कोशिश करब जा। जय भोजपुरी, जय हिन्दी।
प्रणाम नविन भाई जी ,
जय भोजपुरी .कॉम के तिन बरिस पूरा कईला पर सबका के बहुते बधाई बा ,
एह आधुनिक युग में इनफोर्मेसन टेक्नोलोजी के जमाना में जहां केहू केहू के जादा कवनो चीज पर समय देबे के समय नइखे , ओह समय में जय भोजपुरी परिवार भोजपुरिया लोग के एक साथै जोड़े के संगे – संगे भोजपुरी के साहित्यिक सांकृतिक चिजन के सजोवल सवारल आ अइसन कुल बात के सामने लियावल जवन अलोत हो रहल बडीसन में एगो सार्थक प्रयास कर रहल बा | सही मायने में कहल जाऊ त इ परिवार भोजपुरी के विकास में आ भोजपुरी के मूल पहचान दिलावे में एगो बहुत बड भूमिका निभा रहल बिया आ विसवास आगे भी सबका सहयोग से आपन काम करत रही जवना में भोजपुरी आपन आसली पहचान बनवले रही |
जय भोजपुरी !
आजु अचके में पासवर्ड के पच्चर जगहा पर परि गइल आ जय भोजपुरी के साइट खुल गइल.
आछा लागल एह साइट पर अतना दिन के बाद. आगे के फेर आगा कहाई.
जय जय .. .
नविन भाई प्रणाम,
© 2012 Created by Admin.
eng_Latn mai_Deva bho_Deva bho_Deva bho_Deva bho_Deva bho_Deva eng_Latn mai_Deva mai_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva min_Latn mlt_Latn ace_Latn kea_Latn fij_Latn knc_Latn sot_Latn hau_Latn lus_Latn awa_Deva min_Latn bho_Deva bho_Deva bho_Deva bho_Deva bho_Deva hin_Deva bho_Deva hin_Deva bho_Deva bho_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva unk unk bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva kas_Deva mai_Deva eng_Latn